קרול ג'י

קרולינה חירלדו נבארו (באנגלית: Carolina Giraldo Navarro; נולדה ב-14 בפברואר 1991) הידועה בשם קרול ג'י (Karol G), היא זמרת-יוצרת קולומביאנית. הסגנון המוזיקלי של קרול ג'י מכיל בתוכו רגאטון, פופ לטיני, טראפ לטיני וסגנונות נוספים.

קרול ג'י הוציאה מספר להיטים, בהם "Ahora Me Llama" בשיתוף עם באד באני, שזכה להצלחה בין-לאומית כאשר צבר למעלה מ-790 מיליון צפיות, ומכר בארצות הברית למעלה מ-600 אלף עותקים, "Mi Cama", שהצליח לצבור ביממה אחת ביוטיוב קרוב ל-18 מיליון צפיות, ו-"Hello" שיצא בשיתוף עם אוזונה בשנת 2016.

 ביוגרפיה 
קרול ג'י נולדה ב-14 בפברואר 1991 במדיין, קולומביה. כבר בנעוריה השתתפה בתוכנית X Factor קולומביה, שם זכתה לחשיפה ראשונית. היא למדה באוניברסיטת אנטיוקייה, ומשם עברה לניו יורק סיטי, במטרה לפתח את הקריירה המוזיקלית שלה.

בשנת 2007, היא אימצה לעצמה את השם "Karol G", וכשלוש שנים לאחר מכן הוציאה את הסינגל הראשון שלה "En la playa".

 קריירה 
את הקריירה המוזיקלית שלה התחילה קרול ג'י בשנת 2007, כאשר הוציאה את סינגל הבכורה שלה "En la playa". השיר נכשל ובעקבות כך לקחה הפסקה של כארבע שנים מעולם המוזיקה. בשנת 2013, חזרה ג'י עם השירים "Bajo Control", "Gracias a Ti", ו-"Lloro Por Ti", שלא זכו להצלחה רבה בדומה לסינגל הראשון שלה. כמה זמן לאחר מכן באותה השנה, הוציאה ג'י את השיר "Amor de Dos", ביחד עם ניקי ג'אם. השיר זכה להצלחה עולמית וצבר כ-100 מיליון צפיות ביוטיוב.

בשנת 2014, הוציאה את "Ricos Besos", שהצליח לשחזר את הצלחת הסינגל הקודם עם ניקי ג'אם, ולאחר מכן הוציאה את "Si Te Confieso", שזכה להצלחה רבה גם כן. בנוסף לכך, לקראת סוף אותה השנה, היא השתתפה בשיר "Mañana", של אנדי ריוורה. השיר זכה להצלחה נאה. שנה לאחר מכן, יצא השיר "Ya No Te Creo", ובסמוך לכך גם השיר "Te Lo Quiero Hacer". שני השירים זכו להצלחה עיקרית בארץ מולדתה של קרול ג'י, קולומביה. באותה השנה שיתפה פעולה בשנית עם אנדי ריוורה בשיר "Dime", אשר לא נכלל באף אלבום שלה עד היום.

קרול ג'י פרצה לתודעה העולמית בשנת 2016, עם השיר "Casi Nada", שיצא בהמשך כסינגל הראשון מתוך אלבום הבכורה שלה, Unstoppable. הקליפ של השיר צבר קרוב ל-80 מיליון צפיות, והוא עצמו נכנס אל המקום ה-8 במצעד השירים הטרופיים של בילבורד, אל המקום ה-14 במצעד שירי הפופ הלטיניים, ואל המקום ה-90 במצעד שבספרד. מיד לאחר מכן הוציאה את השיר "Muñeco de Lego", שיצא כסינגל השני מן האלבום בחסות Vevo, ולקראת סוף אותה השנה הוציאה את הלהיט "Hello", שנכנס למצעדים רבים, וצבר ביוטיוב כ-140 מיליון צפיות. אותו השיר היה הסינגל השלישי מתוך אלבום הבכורה שלה.

כשנה לאחר מכן, הוציאה את השיר "A Ella" שיצא כסינגל הרביעי מתוך האלבום, Unstoppable. הקליפ של השיר צבר למעלה מ-125 מיליון צפיות, והשיר עצמו נכנס אל המקום ה-19 במצעד שירי הפופ הלטיניים. בסמוך לכך יצא השיר "Ahora Me Llama" עם זמר הטראפ הפורטוריקני באד באני, שהפך ללהיטה הגדול ביותר. קליפ השיר הפך לאחד מן הקליפים הנצפים ביותר ב-2017, ולאחד מהקליפים הנצפים ביותר בכל הזמנים. בספרד קיבל השיר מעמד פלטינה, ובארצות הברית מעמד יהלום לטיני. ב-6 ביולי באותה השנה, יצא הסינגל השישי מתוך האלבום "Eres Mi Todo". חודשיים לאחר מכן יצא השיר "Mi Mala", עם מאו וריקי. השיר הפך ללהיט ובשנת 2018, יצא לו רמיקס עם בקי ג'י, לסלי גרייס ומריאנה אספוסיטו.

ב-27 באוקטובר 2017, יצא לאור אלבום הבכורה של קרול ג'י, Unstoppable. עם יציאתו נכנס האלבום אל המקום ה-2 במצעד האלבומים הלטיניים, ואל המקום ה-192 במצעד הבילבורד 200. תוך פחות מחודשיים זכה האלבום למעמד פלטינה לטינית בארצות הברית על סך מכירות של כ-60 אלף עותקים. הסינגל השביעי והאחרון מתוכו "La Dama", יצא בדצמבר 2017, ואחריו יצאו השירים "Pineapple", "Tu Pum Pum", ו-"Princesa".

ב-10 במאי 2018, יצא הקליפ של השיר "Mi Cama", שזכה להצלחה בין-לאומית כאשר צבר למעלה מ-18 מיליון צפיות ביממה אחת ביוטיוב. בעקבות כך הפך הקליפ לקליפ הסולו הלטיני הנצפה ביותר ביממה אחת ביוטיוב, ולקליפ ה-31 הנצפה ביותר לשנת 2018. לאחר מכן יצא השיר "Dicen". בסמוך לכך, השתתפה ברמיקס שיצא עבור השיר "" והשיר "", והוציאה את "Culpables". לקראת סוף 2018, הוציאה את "Créeme" ביחד עם מאלומה.

בתחילת שנת 2019, הוציאה את השיר "Secreto", שזכה להצלחה רבה. בשיר זה חשפה את זוגיותה עם הזמר המצליח אנואל AA. בהמשך, הוציאה ביחד עם גלוריה טרווי את השיר "", ואת השיר "Punto G". ב-3 במאי 2019, הוציאה את אלבומה השני, Ocean. בשנת 2020, הוציאה ביחד עם האחים ג'ונאס את הלהיט "X". באותה השנה הוציאה גם את הסינגל "Bichota".

במרץ 2021 אלבומה השלישי, KG0516, יצא לאור. בספטמבר של אותה שנה הוציאה את שיר הרגאטון "Sejodioto".

באפריל 2022 יצא הסינגל "Provenza" כסינגל המוביל מתוך אלבומה הרביעי. בפברואר 2023 הוציא את אלבומה הרביעי, Mañana Será Bonito.

ביוני 2023 פורסם כי קרול ג'י חתמה על חוזה הקלטות עם חברת אינטרסקופ רקורדס. ב-3 באוגוסט השתתפה ברמיקס לשיר "Tá OK" של DENNIS ו-MC קווין או כריס יחד עם מאלומה.

בשנת 2024, שיחקה במיני-סדרה של נטפליקס, "גריסלדה" בכיכובה של סופיה ורגרה, בתפקיד קרלה, חברתה ואשת סודה של גריסלדה שעוזרת לה להבריח את המוצר לארצות הברית.

בשנת 2024 זכתה בפרס אשת השנה של מגזין בילבורד. ביוני 2024 יצא שיר "Si Antes Te Hubiera Conocido". 

בספטמבר 2025 קרול ג'י הופיעה במופע המחצית של משחק פתיחת עונת ה-NFL בין קנזס סיטי צ'יפס ללוס אנג'לס צ'רג'רס שנערך ב-5 בספטמבר 2025 באצטדיון ניאו קימיקה ארנה בסאו פאולו, ברזיל.

 פעילות חברתית ונדבנות 
בינואר 2025, הוכרז כי קרול ג'י וקרן הצדקה שלה, "Con Cora Foundation", יארחו אירוע צדקה שיתקיים ב-22 בפברואר במיאמי לגיוס כספים ליוזמת "Casa Con Cora", המספקת תמיכה כלכלית, פסיכולוגית ומשפטית לנשים. באירוע יתקיימו מופעים חיים ומכירה פומבית.

 חיים אישיים 
קרול ג'י הכירה את הראפר הפוארטוריקני אנואל AA בשנת 2018 לאחר שהכירו בסט של הקליפ לשיר המשותף שלהם Culpables, כחודש לאחר שחרורו מהכלא. בינואר 2019, הצמד אישרו את מערכת היחסים. ב-25 באפריל 2019, קרול ג'י אישרה שהיא מאורסת לראפר כשהופיעה בטקס פרסי המוזיקה הלטינית של בילבורד כשהיא עונדת טבעת אירוסין מיהלום. ב-20 באפריל 2021, אנואל אישר את ביטול אירוסיהם של הזוג ואת הפרידה . החל מתחילת 2023, קרול נמצאת בזוגיות עם הראפר הקולומביאני פייד, הזוגיות אושרה לאחר שהשניים נכחו באירוע נשים במוזיקה (בילבורד) ביחד.

 דיסקוגרפיה 
 אלבומי אולפן 
 2017: Unstoppable
 2019: Ocean
 2021: KG0516
 2023: Mañana Será Bonito
 2025: Tropicoqueta

 מיקסטייפים 

 2013: Super Single
 2023: Mañana Será Bonito (Bichota Season)

 סיבובי הופעות 

 כמובילה 

 2022-2021: Bichota Tour
 2022: Strip Love Tour
 2024-2023: Mañana Será Bonito Tour

 קידום 

 2017: Girl Power Tour

 משותף 

 2019: Culpables Tour (עם אנואל AA)

 מופע חימום 

 2019: Diosa de la Noche Tour (עם גלוריה טרווי)

 פרסים ומועמדויות 
שנהארגוןקטגוריהפרויקטתוצאהמקור2024פרס גראמיאלבום המוזיקה האורבנית הטוב ביותרMañana Será Bonitoפרס בחירת הקהלאלבום השנהזמרת השנהקרול ג'יהזמרת הלטינית של השנהשיר שיתוף הפעולה של השנה"TQG" (עם שאקירה)פרס המוזיקה של iHeartRadioשיתוף הפעולה הטוב ביותרשיר הפופ לטיני/רגאטון של השנההקליפ הטוב ביותראמן הפופ לטיני/רגאטון של השנהקרול ג'יאלבום הפופ הלטיני/אורבני של השנהMañana Será Bonitoפרס המוזיקה האמריקאית הלטיניתאמן השנהקרול ג'יאמן הסטרימינג של השנההאמן הלטיני העולמי של השנהאמן אורבני אהובשיר השנה"TQG" (עם שאקירה)שיר אורבני אהובאלבום השנהMañana Será Bonitoאלבום אורבני אהובסיבוב ההופעות של השנהMañana Será Bonito Tourפרס בחירת הילדים של ניקלודיאוןכוכב מוזיקה עולמית אהובקרול ג'יפרס הווידאו קליפים של MTVהלטיני הטוב ביותר"Mi Ex Tenía Razón"פרס המוזיקה הלטינית של בילבורדאמן השנהקרול ג'יהאמן הלטיני של השנה – גלובל 200אמנית השירים הלטיניים החמים של השנה, אישהאמנית השנה של האלבומים הלטיניים החמים, אישהאמן הרית'ם הלטיני של השנה, סולוסיבוב ההופעות של השנהMañana Será Bonito Tourהשיר הלטיני של השנה – גלובל 200"Qlona" (עם פסו פלומה)השיר הלטיני החם של השנההשיר הלטיני החם של השנה, אירוע ווקאלישיר הסטרימינג של השנהשיר האיירפליי של השנההשיר הנמכר ביותר של השנה"Si Antes Te Hubiera Conocido""Mi Ex Tenía Razón"שיר האיירפליי של השנההאלבום הלטיני המוביל של השנהMañana Será Bonito (Bichota Season)אלבום הרית'ם הלטיני של השנהפרס המוזיקה של MTV אירופההלטיני הטוב ביותרקרול ג'יפרס גראמי הלטיניהקלטת השנה"Mi Ex Tenía Razón"שיר השנהאלבום השנהMañana Será Bonito (Bichota Season)אלבום המוזיקה האורבנית הטוב ביותרהביצוע האורבני/פיוז'ן הטוב ביותר"S91"השיר האורבני הטוב ביותר"Qlona" (עם פסו פלומה)ביצוע הרגאטון הטוב ביותר"Labios Mordidos" (עם קאלי אוצ'יס)פרס המוזיקה של בילבורדאמן לטיני מובילקרול ג'יזמרת לטינית מובילהאמן סיבוב הופעות מוביל - לטיניאלבום לטיני מובילMañana Será Bonito (Bichota Season)שיר לטיני מוביל"Qlona" (עם פסו פלומה)2025פרס המוזיקה האמריקאיתזמרת לטינית אהובהקרול ג'יוידאו קליפ אהוב"Si Antes Te Hubiera Conocido"שיר לטיני אהובפרס הווידאו קליפים של MTVהלטיני הטוב ביותרפרס המוזיקה הלטינית של בילבורדהשיר הלטיני של השנה: גלובל 200שיר המכירות של השנהשיר הסטרימינג של השנהשיר הרדיו של השנההשיר הטרופי של השנההאמן הלטיני של השנה: גלובל 200קרול ג'יזמרת השירים הלטיניים הטובה ביותר של השנהזמרת אלבומי הלטינים המובילה של השנהאמן קצב לטיני של השנה, סולוהאלבום הקצבי הלטיני של השנהTropicoquetaפרס גראמי הלטיניהקלטת השנה"Si Antes Te Hubiera Conocido"שיר השנההשיר הטרופי הטוב ביותרפרס המוזיקה במדיה של הוליוודהשיר הטוב ביותר – סרט תיעודי"Milagros" מתוך "קרול ג'י: מחר היה יפה"

 קישורים חיצוניים 



 הערות שוליים 

*
קטגוריה:זמרות קולומביאניות
קטגוריה:זמרות פופ קולומביאניות
קטגוריה:זמרות-יוצרות קולומביאניות
קטגוריה:אמניות אינטרסקופ רקורדס
קטגוריה:זוכות פרס גראמי הלטיני
קטגוריה:אמנים הידועים בשם במה
קטגוריה:זוכי פרס המוזיקה של MTV אירופה
קטגוריה:מדיין: אישים
קטגוריה:ילידות 1991